Basshunter

Opprinnelsen til navnet Basshunter

Jonas Erik Altberg forteller i flere intervjuer at han startet å produsere musikk på sin datamaskin med programmet FL Studio da han var rundt 17 år gammel, etter ett halvt år begynte han å kalle seg «Basshunter» fordi han likte å bruke bass i sin musikk, siden den gang har han hatt dette pseudonymet. Navnet er en kombinasjon av to engelske ord bass og hunter, som på norsk betyr bass og jeger.
Noen ganger bruker han også pseudonymet Basscreator som betyr bass skaper på norsk, dette fremkommer i en egen låt «Bass Creator» som ofte brukes til intro under hans konserter.

Barndom og tidlig karriere

Jonas Altberg ble født i den svenske byen Halmstad og vokste opp sammen med sine foreldre, en yngre bror og søster nær «Tylösand», en berømt svensk strand. Før han begynte å produsere egen musikk så var Altberg både en aktiv korsanger sammen med sin mor og søster som barn, og senere i ungdomsårene spilte han i et lokalt rockeband med skolekamerater. Han begynte først å produsere musikk da han var 17 år gammel med musikkprogramvaren FL Studio. Musikkproduksjonen var i starten bare enn hobby, men etterhvert ble hans sans for musikk bare større. Altberg tok i bruk navnet «Basshunter» etter ett halvt år med musikkproduksjon og begynte å publisere sin egen musikk på internett. Basshunter produserte bare instrumentale låter i starten «med høyt tempo, store beats, enkle og lyse riff og mye bruk av bass». Flere av de første låtene ble produsert i perioden 2001–2003, de ble senere samlet og utgitt på internett med tittelen The Old Shit. Etterhvert som Basshunters populæritet vokste på internett, så ble han kontaktet av ulike klubber rundt om i Sverige som ønsket å bruke han som DJ. Hans første offisielle album het The Bassmachine, og ble sluppet på internett 25. august 2004 av Alex Music. Albumet består av nærmest rent instrumentale låter, som mange ofte karakteriserer som «jumpstyle». 20. desember 2005 ble albumet gitt ut med bedre lydkvalitet. Samme dato annonserte Basshunter på sin egen hjemmeside at hans debut singel Welcome to Rainbow skal bli utgitt. Singelen ble ikke utgitt før 1. april 2006 og kun solgt på internett, med låtene «Welcome to Rainbow» (Original Mix), «Welcome to Rainbow» (Hardstyle Remix), «Evil Beat» og «Boten Anna» (sangen «Boten Anna» ble utgitt av Warner Music 9. mai 2006 som en enkelt singel)
Basshunter lider av Tourettes syndrom. Hans foreldre oppdaget at han hadde rykninger i åtteårsalderen, noe som etterhvert viste seg å være symptomer på Tourettes syndrom. Basshunter har fortalt i flere intervjuer at han ble mye mobbet på skolen og at han hadde få venner. Derfor ble han sittende mye alene hjemme og tilbrakte mye tid foran datamaskinen. Han brukte flere år på å få kontroll over sykdommen, og da han var 18 år gammel fortalte han sine medelever om sykdommen. Basshunter mener at det er viktig å fortelle andre at man har et funksjonshinder, i stedet for å holde det for seg selv.

2006–2008: LOL <(^ ^,)>

I april 2006 signerte han sin førte platekontrakt med Warner Music, hans førte offisielle singel «Boten Anna» var ett faktum. Låten ble en stor hit i hele Skandinavia og flere land i Europa. I Norge ble det en stor sommerplage i 2006 og russelåt. Basshunter brukte 6 timer på å lage «Boten Anna» i sitt hjemmestudio, etterpå la han den ut på internett hvor den ble nedlastet utallige ganger. Låten var den førte svenskspråklige sangen som toppet listene rundt om i Europa. «Boten Anna» ble den mestsolgte låten til en debutartist noengang.
Basshunters første studioalbum, LOL <(^^,)>, ble sluppet 30. august 2006. Noen dager tidligere ble det klart at en remix av Basshunters eldre låt «Vi sitter i Ventrilo och spelar DotA» skulle bli Basshunters andre singel fra albumet. En video ble spilt inn til låten. Albumet var høyt oppe på albumlistene i hele Europa og 22. desember 2006 ble albumet også utgitt over hele verden, med noen nye låter. Basshunter ble nå en av de ledende eurodance artistene i verden.
Når Basshunter oppnådde 50 000 venner på MySpace, feiret han med å gi ut en ny låt «Beer in the Bar».

2008–2009: Now You're Gone – The Album

I slutten av 2007, ble en re-innspilling av «Boten Anna» utgitt med navnet «Now You're Gone», med helt omskrevet tekst for å appellere til det utenlandske markedet. Sangen gikk rett til topps på den britiske singellista UK Singles Chart i hele fem uker. Sangen ble også en stor hit i New Zealand, Australia, Sør-Afrika, USA og mange andre land. På dette tidspunktet var Basshunter en av de mest etterspurte artistene på sosiale medier som Facebook og MySpace. En video ble spilt inn til låten i Oslo, med den norske modellen Aylar Lie i den kvinnelige hovedrollen. Videoen ble senere sett mange millioner ganger på nettstedet YouTube og omtalt i pressen verden over. I august 2012 har videoen blitt sett over 130 millioner ganger.
I 2007 og 2008 jobbet Basshunter med ett nytt album, Now You're Gone – The Album, det ble utgitt 13. juli 2008. Albumet inneholdt fem singler («Now You're Gone», «All I Ever Wanted», «Angel in the Night», «I Miss You», og «Walk on Water»). Singelen «All I Ever Wanted», er en re-innspilling av «Vi sitter i Ventrilo och spelar DotA». Låten ble en stor hit i mange europeiske land og på New Zealand. I Norge oppnådde låten en 3.-plass på VG-lista. En musikkvideo ble spilt inn til alle singlene, der en kjærlighetshistorie mellom Basshunter og Aylar Lie fortsetter i alle videoene (Utenom «Walk on Water»). Ett spesialutgavealbum ble utgitt 5. april 2009 og heter Now You're Gone – The Album: Deluxe Edition. Albumet inneholder de samme låtene som originalversjonen, pluss nye re-mixer av «I Miss You» og «Angel in the Night» av Headhunters, re-mix «Walk on Water» og mega-mixer av alle de fire første singlene. I 2008 vant Basshunter EBBA Award. En pris som deles ut til ti nye artister eller grupper som oppnår suksess utenfor egen nasjon med ett internasjonalt debut-album hvert år.

2009: Bass Generation

Basshunters tredje studioalbum, Bass Generation, ble utgitt 28. september 2009. Albumet inneholder blant annet singelen «Every Morning». Den andre singelen «I Promised Myself», ble utgitt 30. november 2009.

2009–2013: Calling Time

16. mai 2010 gav Basshunter ut en ny singel med navnet «Saturday». Låten oppnådde gode plasseringer på hitlistene i både Storbritannia, Irland og New Zealand. I 2010 deltok Basshunter i Celebrity Big Brother 2011 (UK), en britisk versjon av Big Brother for kjendiser. Basshunter oppnådde til slutt en fjerdeplass i konkurransen.
I april 2011 gikk Basshunter inn i Big Brother 2011-huset i Sverige og spilte inn låten «Fest i hela huset» sammen med deltakerne. Låten ble senere den mest nedlastede låten på den svenske iTunes-listen og oppnådde en 5.-plass på Sverigetopplistan.
5. august 2012 ble den nye singelen «Northern Light» utgitt og Basshunter annonserte på sin twitter profil at et nytt album er under produksjon.
Basshunters neste single «Dream on the Dancefloor» ble lansert senere på høsten 28. september på YouTube, singelen ble sluppet 18. november.
4. desember 2012 ble Basshunters gamle låter fra The Bassmachine og The Old Shit utgitt på nytt i albumet The Early Bedroom Sessions.
13. mai 2013 ble Basshunters siste album Calling Time endelig utgitt i Sør-Afrika, 22. juli ble det sluppet i Europa og 17. september i USA.
Basshunter kunngjorde 26. juli 2013 at han slutter å synge. Han vil satse som DJ og låtskriver for andre artister i fremover.